Lasten kasvatuksessa kaikkein tärkeintä -
eivät ole miljoonat eurot eikä upea omakotitalo, vaan rakkaus.
Ei ole mitään tärkeämpää kuin rakkaus.
1. Korinttolaiskirje 13 sanoo, että vaikka minulla olisi kaikki usko, -
että voisin parantaa kaikki sairaudet, -
ja kaikki tieto, taito, viisaus ja puhuisin kaikilla kielillä, -
mutta minulla ei olisi rakkautta, niin en olisi mitään.
Sama pätee kasvatukseen. Rakkaus on kaikkein tärkein asia.
Mitä se tarkoittaa käytännössä? Kaunis sana. Mutta käytännössä?
Se tarkoittaa läsnäoloa, kuuntelevaa korvaa ja sydäntä.
Se tarkoittaa ajan antamista, yhdessäoloa.
Ne asiat rakentavat perheen, sen kodin, missä lapsi saa kasvaa.
Kun meille syntyivät ensimmäiset lapset, -
meillä ei suinkaan ollut upeaa omakotitaloa.
Meillä oli omakotiprojekti.
Me muutimme perimääni taloon, joka oli siinä kunnossa, -
mihin venäläiset olivat jättäneet sen Porkkalan parenteesin jälkeen.
Siitä alkoi huikea projekti, rakennustyö.
Ensimmäiset vuodet oli ulkovessa, muttei sillä ollut merkitystä.
Eivät lapset kärsineet siitä. Meillä oli tosi ihana -
rakkaudellinen yhteys vaimon kanssa. Nautimme talosta.
Huikea lahja meille! Lapset käyttivät ulkovessaa enempiä miettimättä.
Kun pohditaan näitä asioita, on tärkeää ymmärtää, -
että Raamatussakin tuodaan esiin juuri kasvatusnäkökulma.
Raamattu ei kerro vain maailman luomisesta, -
vaan se kertoo Isästä, joka on meidän kaikkien Isä.
Hän - jos joku - tietää, miten haasteellista kasvatus voi olla.
Hän myös tietää, miten suuria iloja lapset voivat Hänelle antaa, -
ja Hänellä on aika pitkä kokemus.
Niinpä jatketaan ja tutkitaan Raamattua.
Viimeksi jo puhuttiin siitä, kun Jumala loi ihmisen -
mieheksi ja naiseksi.
Sitten jatketaan 1. Moos. 1:28.
"Ja Jumala siunasi heidät". Pysähdytään ihan tähän.
Ja Jumala siunasi heidät.
Hän siis siunasi ensimmäiset ihmiset, Adamin ja Eevan.
Sana 'siunasi' ei ole vain joku kaunis sana.
Jumala ei toivottanut heille: "Yrittäkää pärjätä. -
Toivottavasti teillä menee hyvin."
Tämä alkukielen sana 'siunaus' viittaa voimaan.
Kun Jumala siunasi, niin Hän voimaannutti ihmisen.
Jumalan siunaus on voima, joka on ihmisen yllä.
Se sama siunaava voima on sinun ylläsi, -
parisuhteen yllä, perheen yllä ja lasten yllä.
Jumalan siunaus ei ole vain mukava hyvän asian tai onnen toivotus.
Se on voima. Voima menestyä, pärjätä, kasvaa, kehittyä.
Sitä se tarkoittaa.
Jumalan siunaus on elämämme yllä, -
jos olemme tehneet Jeesuksen Herraksemme.
Silloin Raamatun mukaan olemme perineet vanhurskauden armosta, -
mutta olemme myös perineet Jumalan siunauksen.
Minun täytyy ainakin sanoa kasvattajana, -
että monesti tarvitsen juuri sitä Jumalan siunaavaa läsnäoloa.
Hänen voimaansa, Hänen apuaan, Hänen viisauttaan.
Kaikki se liittyy siihen Jumalan siunaukseen.
Tämä siunaus on myös sinun ja perheesi yllä.
Saat siis todella uskoa siihen, että et suinkaan ole yksin, -
vaan Jumalan siunaus on ylläsi.
Paras juttu, mitä itse voit tehdä, -
jotta se siunaus tulisi kaikin tavoin esiin, -
ja jotta Jumalan siunaava läsnäolo olisi elämässäsi tosi vahvasti, -
on se, että sinä ja te perheenä annatte koko elämänne Jeesukselle.
Kun Raamattu sanoo, että Jumala siunasi heidät, -
se tarkoittaa myös sitä, että Jumala haluaa meidän saavan elää -
siunattua ja hyvää elämää. Se tarkoittaa myös sitä, -
että Jumalalla on hyvä suunnitelma joka perheelle, -
jokaiselle parille, jokaiselle lapselle.
Joillakin ei-uskovilla ja jopa uskovilla on joskus se näkemys, -
että elämänsä antaminen ja Jeesuksen seuraaminen on rankkaa.
Se maksaa liikaa. Silloin olen köyhä, kurja -
ja mulla on vaivaa, rankkaa ja onnetonta.
Se ei ollenkaan ole Raamatun mukainen totuus. Se on valhe.
Jumalan tahto on hyvä jokaiselle meille.
Jos teillä on lapsi/lapsia, -
niin Jumalan tahto on hyvä jokaista lasta kohtaan.
Hän on suunnitellut hyvän elämän jokaiselle lapselle riippumatta, -
mihin perheeseen, missä ajassa, mihin kulttuuriin lapsi syntyy.
Jumalalla on aina hyvä suunnitelma jokaiselle lapselle.
Jos sinä tai te avioparina tai pariskuntana -
annatte koko elämänne Jeesukselle ja perheenä seuraatte Häntä, -
silloin te peritte koko Jumalan siunauksen.
Miksi? Koska silloin seuraatte Hänen suunnitelmaansa, -
joka on se siunattu suunnitelma juuri sinulle, teille, -
sinun lapsillesi ja koko perheelle.
Minä - jos joku - tiedän, että tämä on totuus.
Me nimittäin vaimoni Joyn kanssa päätimme alusta lähtien, -
että seuraamme Jeesusta ilman kompromisseja.
Se ei suinkaan ole aina ollut helppoa - varsinkaan taloudellisesti.
Silti juuri talouden alueella Jumala on näyttänyt meille -
niin suuria ihmeitä, että niitä muistellessa melkein alan itkeä.
Jumala on näyttänyt niin monesti koko perheellemme, -
että Hän pitää meistä huolen.
Ne muistot eivät ikinä katoa - myöskään lapsiltamme.
Kun muutimme venäläisten jäljiltä olevaan perintötaloon, -
ja oli ulkovessa ja kaikki piti rakentaa alusta uudestaan, -
meillä ei ollut tuloja. Samalla perustimme kristillisen koulun -
ilman mitään taloudellista turvaa. Kaikki vaan: "Ooo, Herra auta!"
Silloin saimme heti nähdä sen, -
että kun seuraamme Jeesusta, niin Hänen siunauksensa seuraa meitä.
Saimme nähdä sen esimerkiksi aivan huikealla tavalla.
Kun meillä alussa ei ollut mitään tuloja, -
niin joka kuukausi postilaatikkoomme tuli kirjekuori, -
jossa oli kalan kuva. Siellä oli juuri se euromäärä, -
minkä tarvitsimme sitä kuukautta varten.
Joskus saimme muitakin lahjoituksia ja ansaittiin työlläkin.
Kirjekuoren rahamäärä muuttui joka kuukausi, -
mutta se oli juuri sen kuukauden tarpeemme.
Minulla ei ole mitään aavistusta vieläkään, mistä ne rahat tulivat.
Kun koulutyömme kehittyi, ja tuli enemmän oppilaita -
ja koulun talous parani, niin kirjekuoret loppuivat.
Tämä on vain yksi ihme. Lisää ihmeitä.
Rukoilin, että meidänkin perhe voisi lähteä etelään.
Muut lähtivät. Meillä ei ollut varaa. Jumala järjesti puhelun.
Henkilö soitti: "Haluaisitteko mennä Pohjois-Italiaan?
Tuttavani omistaa siellä hotellin. Minä maksan kaiken."
"Joo, okei... mutta meillä on kolme lasta."
"Ei haittaa. Maksan ihan kaiken: taksit, lennot, ruoat, kaikki."
Jumalan tie on siunattu tie.
Sinulle, vaimollesi tai miehellesi ja teidän perheellenne.
Se on se paras tie myös lapsillesi.
Seuraa Jeesusta, niin saat kokea siunatun ja hyvän elämän.
Tämä siunaus on todella tärkeä asia ymmärtää.
Juutalaiset ymmärtävät sen ja tietävät siunauksen merkityksen.
Raamatusta jo näemme, että siunaus periytyy Aabrahamilta Iisakille -
ja Iisakilta eteenpäin. Se siunaus oli jotain todella tärkeää, -
jopa niin, että veljekset riitelivät siitä, kuka saisi periä sen.
He tiesivät, että se on Jumalan voima.
Sen takia rohkaisen sinua siunaamaan lapsiasi.
Laita kätesi heidän päälleen heidän nukkuessaan ja valveillakin.
Tee se tietoisesti, että he ymmärtävät sen merkityksen.
Siunatkaa lapsianne! Julistakaa Jumalan siunausta heidän ylleen, -
perheenne, talonne, työnne ylle.
Se siunaus todella on voima.
Kun siunaamme, tapahtuu se, mitä Jumala lupaa: -
Hän siunaa sen, minkä me siunaamme. Aamen.
Sitten kysymys. Ohjelmaan lähetetty kysymys kuuluu näin: -
Olemme kristitty perhe ja käyneet aina seurakunnassa.
Nyt murrosikäinen poika ei enää halua tulla mukaan -
tai käydä nuortenilloissa. Hän kyseenalaistaa Jumalan ja Raamatun.
Ymmärrämme tämän kuuluvan murrosikään, -
mutta miten voisimme toimia viisaasti?
Meistä on tärkeää, että hän kasvaa kodin kristillisiin arvoihin -
ja haluaisimme hänet mukaan seurakuntaan.
Mutta ei kai oikein voi pakottaakaan? Mikä neuvoksi?
Tämä on perheelle kipeä kysymys.
Tiedän monia perheitä, joissa on sama ongelma.
Kun lapsi tulee murrosikään, niin lapsi tulee murrosikään.
Kapinallisuus ilmenee eri tavoin eri lapsilla ja eri tilanteissa.
Varsinkin, jos kaverit eivät ole uskovia, -
niin helposti ne vetävät myös uskovan pojan semmoiseen, -
mikä ei ehkä ole kristillisestä näkökulmasta hyvää.
Tässäkin kyseenalaistetaan Raamattua, -
seurakuntaa ja Jumalan olemassaoloa.
Ensinnäkin tässä ajassa jokainen meistä tarvitsee viisautta.
Haluan rohkaista, että tämä Luominen on tosi hyvä lehti, -
josta löytyy viisautta. Kun nuori alkaa kyseenalaistaa Raamattua, -
esim. luomista, niin tämä lehti antaa hyviä vastauksia vanhemmalle.
Ei tarvitse istua siinä ja ihmetellä, mitä tuohon nyt vastaan.
Kun tällainen tilanne nyt perheessänne on, -
niin sen viisauden haluan antaa, että rakastakaa poikaanne ehdoitta.
Jumala rakastaa jokaista ehdoitta.
Jumala ei rakasta vain niitä, jotka seuraavat Häntä -
tai käyvät seurakunnassa. Hän rakastaa kaikkia ilman ehtoja.
Jos haluatte voittaa tämän nuoren sydämen, -
niin teidän kannattaa voittaa sen nuoren sydän.
Antakaa hänelle erityisen paljon aikaa.
Tehkää asioita, joista hän tykkää ilman, -
että koko ajan painotatte: "Tule seurakuntaan! Tule! Mikset tule?"
Arvostakaa sitä, mikä hänelle juuri nyt on arvokasta.
Arvostakaa hänelle arvokkaita ystäviä, -
vaikka ne toimisivat ihan päinvastoin kuin te haluatte.
Rakastakaa ja arvostakaa heitä silti.
Silloin nuoren sydän voi avautua sille, mikä on teille arvokasta.
Samalla näyttäkää te hänelle hyvää esimerkkiä.
Käykää seurakunnassa. Pysykää lähellä Jeesusta.
Pitäkää elävänä omaa Jumala- suhdettanne.
Se puhuu enemmän kuin kaikki kiellot, käskyt tai huolestumiset.
Tällaista viisautta jakaisin tänään.
Toivottavasti tästä oli apua. Aamen.
Sinun ei tarvitse kasvatuksessa olla yksin. Suomessa on -
kristillistä kasvatusta tukevia kristillisiä kouluja/päiväkoteja -
seurakuntien lisäksi. Jos haluat tietää lisää meidän työstämme, -
koulustamme ja päiväkodistamme, niin käy nettisivuillamme.
Osoitteen näet ruudussa.
Sieltä voi tilata esimerkiksi uutiskirjeemme ja näitä kirjoja, -
jotka auttavat esimerkiksi kasvatuksessa.
Näitten kirjojen tärkein anti on, -
että opit tuntemaan Jumalaa paremmin.
Kun opit tuntemaan Taivaan Isää paremmin, -
niin kaikki muukin sujuu paremmin.
Siis siunausta, voimia, viisautta kasvatukseen ja tiedä, -
ettet ollenkaan ole yksin. Tänne voi lähettää lisää kysymyksiä -
ja myös rukouspyyntöjä. Rukoilemme jokaisen lähettäjän puolesta.
Siunausta!
Lasten kasvatus on todella tärkeä asia.
Siksi tätäkin ohjelmaa tuotetaan.
Voit olla mukana tukemassa juuri tätä ohjelmaa -
soittamalla numeroon 0600-10177.
Voit myös käyttää ruudussa näkyvää tilinumeroa.
Ole siunattu ja tiedä, että tukiessasi TV7:ää -
tuet kristillistä työtä tässä maassa. Aamen.
Tekstitys: Tuula-Riitta Virrankare